उन्होंने 1982 में उस समय इतिहास रच दिया था जब वो बलूचिस्तान में पहली महिला दिवानी न्यायाधीश बनी थीं। उन्होंने क्वेटा के केंटोनमेंट पब्लिक स्कूल से शिक्षा हासिल की और वहीं के गवर्नमेंट गर्ल्स कॉलेज से स्नातक की डिग्री हासिल की। उन्होंने बलूचिस्तान विश्वविद्यालय से उर्दू साहित्य में परास्नातक की डिग्री हासिल की और साथ ही 1980 में क्वेटा के यूनिवर्सिटी लॉ कॉलेज से कानून की डिग्री प्राप्त की। अभी वो पूर्व राष्ट्रपति परवेज़ मुशर्रफ पर देशद्रोह के मुकदमे की सुनवाई कर रही तीन न्यायाधीशों की विशेष अदालत की सदस्य हैं।